62023TJ0618_INF
Rozsudok Všeobecného súdu (desiata komora) z 2. júla 2025 –ZY/Komisia
(vec T‑618/23)
„Verejná služba – Prijímanie do zamestnania – Oznámenie o výberovom konaní – Verejné výberové konanie EPSO/AD/394/21 – Rozhodnutie o nezapísaní mena žalobcu do rezervného zoznamu – Jazykový režim – Námietka nezákonnosti – Obmedzenie výberu druhého jazyka výberového konania na angličtinu alebo francúzštinu – Diskriminácia na základe jazyka – Záujem služby“
1.
Žaloby úradníkov – Námietka nezákonnosti – Akty, proti ktorým možno vzniesť námietku nezákonnosti – Oznámenie o výberovom konaní – Spochybnenie obmedzenia výberu druhého jazyka – Existencia súvislosti medzi rozhodnutím o vylúčení žalobcu a jazykovým režimom stanoveným v oznámení o výberovom konaní – Prípustnosť
(Služobný poriadok úradníkov, príloha III, článok 1)
(pozri body 43 – 47)
2.
Úradníci – Výberové konanie – Priebeh verejného výberového konania – Jazyky účasti na skúškach – Obmedzenie výberu druhého jazyka – Diskriminácia na základe jazyka – Odôvodnenie s prihliadnutím na záujmy služby – Dodržiavanie zásady proporcionality
(Služobný poriadok úradníkov, článok 1d ods. 1 a 6)
(pozri body 67 – 71)
3.
Úradníci – Výberové konanie – Priebeh verejného výberového konania – Jazyky účasti na skúškach – Obmedzenie výberu druhého jazyka – Diskriminácia na základe jazyka – Odôvodnenie založené na záujme služby prijímať osoby, ktoré sú schopné ihneď sa zapojiť do pracovného procesu – Prípustnosť – Podmienka – Súvislosť medzi náplňou práce obsadzovaných pracovných miest a požadovanými jazykovými znalosťami – Dôkazné bremeno
(Služobný poriadok úradníkov, článok 1d ods. 1; nariadenie Rady č. 1, článok 1)
(pozri body 72 – 85)
Výrok
1.
Rozhodnutie z 2. decembra 2022, ktorým výberová komisia verejného výberového konania EPSO/AD/394/21 po preskúmaní odmietla zapísať meno ZY do rezervného zoznamu na účely prijímania administrátorov platovej triedy AD 7 v oblasti nazvanej „Vyšetrovania a operácie týkajúce sa boja proti podvodom v oblasti výdavkov [Európskej únie] a boja proti korupcii“, sa zrušuje.
2.
Európska komisia je povinná nahradiť trovy konania.